इस व्यक्ति पर 10 दुकानों को लूटने का आरोप है.पुलिस के अनुसार ये व्यक्ति दवा की दुकान से वायग्रा के सभी डिब्बे उठा लेता था और साथ ही पैसे भी लूटता था.मैड्रिड में पुलिस को इस तरह की लूट की शिकायतें जनवरी माह से ही मिलनी शुरु हो गई थीं.जिन लोगों की दुकानों में चोरी हुई, उनका कहना था कि बंदूकधारी व्यक्ति का मक़सद केवल वायग्रा के डिब्बे और पैसे लूटना था.अधिकारियों को संदेह है कि हिरासत में लिए गए 43 वर्षीय व्यक्ति वायग्रा की कालाबाज़ारी करता था.वायग्रा अवैध मादक पदार्थ एक्स्टसी से मिलकर क्लबों में इस्तेमाल होती है और सेक्सटसी के नाम से जानी जाती है.वायग्रा को बनाने वाली कंपनी फ़ाइज़र का कहना है कि डॉक्टरों की सलाह के बिना इस दवा का सेवन नहीं करना चाहिए.